ஓர்த்தல் என்பதற்கு  கேட்டல் என்று பொருள் சொல்கிறது  கழகத் தமிழ் அகராதி. “ஓர்தல்” என்றால் அறிதல் என்றும் பொருள். “புலரி விடியல் புள் ஓர்த்துக் கழிமின்....” என்பது மலைபடுகடாம்  (பாடல் வரி: 448) இதன் பொருள் பறவை ஒலியைக் “கேட்டு”ச் செல்க என்பது.  புறஒலியைக் கேட்டு அல்லது உள்வாங்கி ஆம்ளிபையருக்கு அனுப்பி, ஒலியின் அளவைப் பெருக்கி ஸ்பீக்கர் வழியாக வெளியிடச் செய்கிறது “ஓரி” என்னும் மைக்.  “ஓர்தல்” செய்யும் microphone கருவியைத் தமிழில் ஓரி என்கிறோம்.ஆதாரம்: தமிழ்ப் பணி மன்றம்வலைப்பூ. https://thamizhppanimanram.blogspot.com/2015/12/microphone13.html  “பாடல் ஓர்த்தும் நாடகம் நயந்தும்....”என்கிறது பட்டினப்பாலை  (பாடல் வரி :113) (ஓர்த்தல் = உள்வாங்குதல், கேட்டல்) ”குரல் ஓர்த்துத் தொடுத்த சுகிர் புரி நரம்பின்...” என்று பேசுகிறது மலைபடுகடாம்  ! (பாடல் வரி : 23) “புலரி விடியல் புள் ஓர்த்துக் கழிமின்....” மலைபடுகடாம் இன்னொரு இடத்தில் சொல்கிறது (பாடல் வரி: 448) ”இன் பல் இமிழ் இசை ஓர்ப்பனள் கிடந்தோள்....” என்பது முல்லைப்பாட்டு. (பாடல் வரி : 88) “ஓர்த்து உள்ளம் உள்ளது உணரின் ஒருதலையா....” என்பது திருக்குறள் (357)